"汉·艺文志":古者采诗之官,王者所以观风俗,知得失,自考正也.孔子纯取周诗,上采殷,下取鲁,凡三百五篇,遭秦而全者,以其讽诵,不独在竹帛故也.孔氏曰:"史记·孔子世家"云:古者"诗"本三千余篇,去其重,取其可施于礼义者三百五篇.按"书","传"所引之诗,见在者多,亡逸者少,则夫子所录者,不容十分去九,马迁之言,未可信也.据今者及亡诗六篇,凡三百一十一篇.而"史记","汉书"云三百五篇,缺其亡者,以见在为数.
欧阳氏曰:迁说然也.今"书","传"所载逸诗,何可数也?以郑康成"谱图"推之,有更十君而取其一篇者,又有二十余君而取其一篇者,由此言之,何啻三千(又曰:删云者,非止全篇删去也,或篇删其章,或章删其句,删其字.